**CYNGOR BWRDEISTREF SIROL BLAENAU GWENT ADRODDIAD BLYNYDDOL CYNGHORYDD**

Dyma’r adroddiad gan y Cynghorydd a enwir isod ar eu gweithgareddau allweddol dros y flwyddyn a ddaeth i ben ar 30 Ebrill 2025. Fe’i darperir er gwybodaeth i’r holl etholwyr ac nid at unrhyw ddiben arall.

**Cynghorydd: Joanna Wilkins**

 **Plaid: Annibynnol**

**Ward: Cwmtyleri**

|  |
| --- |
| **Adran 1 – Rolau a Chyfrifoldebau** |
| Dirprwy Arweinydd y Grŵp AnnibynnolCadeirydd y Pwyllgor Craffu Corfforaethol a PherfformiadAelod o’r Gweithgor Costau BywAelod o’r Gweithgor Rheoli LlifogyddAelod o’r Gweithgor Ymgysylltu a ChyfranogiAelod o’r Pwyllgor Llywodraethu ac ArchwilioMentor i Gynghorwyr newydd |
| **Adran 2: Gweithgarwch Etholaeth** |
| Mae’n amhosibl rhestru popeth, ond mae’r uchafbwyntiau’n cynnwys –Gyda’r Cynghorydd Malcolm Day, rwyf wedi sefydlu cymorthfeydd heddlu a chynghorwyr ar y cyd a gynhelir yn rheolaidd i drigolion alw heibio ynddynt. Cynhelir y rhain yn fisol fel rheol ac mewn lleoliadau/ar amseroedd amrywiol.Rwy’n rhedeg busnes yn y dref lle gall pobl (ar draws Blaenau Gwent) alw heibio a gofyn cwestiynau neu drosglwyddo sylwadau (y maent yn ei wneud yn rheolaidd).Rwyf wedi ymdrin â materion niferus a oedd yn amrywio o broblemau gyda chymdogion i faterion tai a oedd yn ymwneud â Tai Calon, materion llifogydd, draenio, materion Trosglwyddo Asedau Cymunedol, troseddau a oedd yn ymwneud â gwastraff ac ailgylchu, parcio, cynllunio a’r rhan fwyaf o bethau rhyngddynt!Mynychais sesiynau briffio a chyfarfodydd yr heddlu.Cyfarfûm â Chlercod a Chynghorwyr y Cyngor Tref.Wedi helpu disgyblion Cymuned Ddysgu Abertyleri i sefydlu prosiect amgylcheddol i fynd i’r afael â materion yn yr ardal (yn barhaus).Wedi mynychu digwyddiadau codi sbwriel. |

|  |
| --- |
| **Adran 3: Gweithgareddau Cabinet a Chraffu** |
| Fel uchod – Cadeirydd y Pwyllgor Craffu Corfforaethol a Pherfformiad (rwyf hefyd yn cynhyrchu adroddiad craffu diwedd blwyddyn sydd ar gael i’w weld ar wefan y Cyngor), Aelod o’r Pwyllgor Llywodraethu ac Archwilio ac aelod o amryw weithgorau.Rwyf hefyd yn cadeirio Sesiynau Briffio Aelodau sy’n gysylltiedig â’r Pwyllgor Craffu Corfforaethol a Pherfformiad. |
| **Adran 4: Hyfforddiant a Datblygu** |
| Rwyf wedi mynychu amryw sesiynau briffio, naill ai ar y pryd neu drwy ddal i fyny a gwylio’r recordiad gyda’r nos.Rwy’n fentor i gynghorwyr newydd, ac rwyf wedi parhau i gefnogi cynghorwyr newydd. |
| **Adran 5: Mentrau, Gweithgareddau Arbennig a Materion** |
| Mae digwyddiadau eleni wedi cael eu dominyddu, yn anffodus, gan y tirlithriad yng Nghwmtyleri, a achosodd ddifrod sylweddol ac a gafodd sylw yn y newyddion rhyngwladol. Rwy’n byw yn agos iawn at y lleoliad ac roedd y Cynghorydd Day a minnau yno ar y noson ac fe welsom ni’r digwyddiad â’n llygaid ein hunain. Rydym wedi gwthio i gael cyfarfodydd cyhoeddus ar gyfer ein trigolion ac i sicrhau eu bod yn cael mynediad at uwch swyddogion a gwleidyddion er mwyn cael atebion a chodi pryderon.Ni ellir tanamcangyfrif yr effaith yn y tymor byr/canolig a hir a bydd yn rhaid wrth waith parhaus i sicrhau y cymerir camau gweithredu priodol.Mae uchafbwyntiau eraill yn cynnwys:Fe wnaeth y Cynghorydd Day a minnau sefydlu cronfa fechan o’n harian ni ein hunain yn flaenorol i gefnogi grwpiau lleol (y tu hwnt i’n cronfa ardoll arbennig). Rydym wedi parhau â hi ac eleni rydym wedi cefnogi amrywiaeth o achosion a oedd yn amrywio o brosiectau garddio ar gyfer ysgolion i fanciau bwyd, Apêl Anrhegion Nadolig Blaenau Gwent a grwpiau niferus yng Nghwmtyleri.Mae’r ddau ohonom wedi cymryd diddordeb arbennig mewn parciau – rydym yn parhau i gynorthwyo grŵp lleol i ddod yn ‘grŵp cyfeillion’ ac rydym wedi sefydlu cyfarfodydd gyda swyddogion y Cyngor. Rydym hefyd yn gefnogwyr brwd Parc Abertyleri a Chaffi Tyleri (lle’r ydym yn cynnal cymorthfeydd yn rheolaidd) a’n clybiau chwaraeon lleol.Fe wirfoddolais eto i weithio mewn digwyddiadau (e.e. Slugfest/ Aber Rocks/ Party in the Park).Rwy’n godwr sbwriel rheolaidd yn fy ardal ac rwyf hefyd wedi cymryd rhan mewn gweithgareddau codi sbwriel mewn grŵp a drefnwyd yn Abertyleri a Chwmtyleri. |
| **Llofnod y Cynghorydd: Joanna Wilkins****Dyddiad: 13/06/2025** |